Woest en Ledig: Welke taal sprak de slang in Assen?
« Op komst: De Weltmeister | Hoofdmenu | Na afloop van Grensloos Kunst Verkennen 2019 » 40 Dae van FAMILIEWEES in LYDENSTYD Deel 3/4 - PvR Geloofsfamilie
40 Dae van FAMILIEWEES in LYDENSTYD Deel 3/4
Gepubliseer deur Arline Meyer op 16 Februarie 2016 om 23:00
Die program is dan in 10 Dae eenhede ingedeel wat die Sondae uitsluit. Hierdie is dan Deel 3 wat dae 21-30 bevat. Kyk eers na die program en voel vry om die program uit te druk vir die yskas. Daarna kan julle na die fyner detail, skakels en "tips" kyk om julle tyd saam nog meer spesiaal te maak.
4 MRT – MAAK ŉ KLEURVOLLE KRYT KRUIS
Inkleurkryt Kruis Skakel
Praat bietjie met mekaar oor die kryte wat julle gebruik het. Was dit lekker om die kryte te vryf? Het julle moeg geraak harlfpad om die kryte te vryf? Hoe het julle vingers gelyk nadat al die kleure gevryf is? Het van die kleure donker geword of ge”smudge” omdat julle deurmekaar die kryte gevryf het?
Soms raak ons lewens ook vuil met al die slegte dinge wat ons in ons lewens doen. Ons kan selfs goeie dinge doen en dit kan ons soms vuil maak. Kan julle dink aan goeie dinge wat ons kan doen, wat ons ook laat sondig? (Dink aan “vals” vriendelik/nederig wees of vir die verkeerde redes met mense “liefde” gee)
5 MRT – HOU ŉ BOKS DAG
Gee vir elkeen in die gesin ‘n boks. Dit is nou elkeen se taak om daai boks te vul met goed, klere, speelgoed of wat okal wat hulle kan saai en vir ander mense kan gee.
Moenie net die stukkende en ou goed gee nie, maar ook die dinge wat niks makeer nie en iemand anders kan seën.
6 MRT – WEES TOT DIENS VAN IEMAND ANDERS
Kyk na die volgende lys van dinge wat julle kan doen vir ander mense.
Kies goedjies wat julle vir ander kan doen en kies ‘n tyd om dit te doen!
7 MRT – SPEEL BORDSPELETJIES OF BOU LEGKAARTE
Kies julle gunsteling bord speletjies. Kies speletjies wat julle nie te veel laat kompeteer nie, maar eerder saambind as familie.
Kyk veral ook na die volgende speletjies. Smart Heart Skakel (Emosionele Intelligensie Speletjie) of Jenga Blokkies Skakel met Vrae Skakel
Maak seker julle fokus daarop om met mekaar te gesels.
8 MRT – DOEN IETS WAT EEN LID VAN DIE GESIN GENIET
9 MRT – SKRYF ‘N BRIEF VAN BEMOEDIGING AAN IEMAND
Hier is ‘n oulike Skakel om jou kinders te help om briewe van bemoediging te skryf vir iemand.
Praat met mekaar oor julle ervaring om vir ander ‘n brief te skryf wat hulle bemoedig. Hoe voel dit ook om vir iemand iets te doen wat vir hulle sal laat goed voel?
10 MRT – NEEM PRETTIGE FAMILIE SELFIES
Eerste Foto Speletjie Skakel of Tweede Selfie Voorstelle
Maak seker dat almal in die gesin saamspeel en dat almal op die fotos is! Geniet elke oomblik daarvan!
Praat oor julle ervaring! Hoe was dit? Wat het julle die meeste geniet? Hoe gaan julle die fotos opsit sodat julle dit kan onthou?
11 MRT – MAAK ŉ VINGERAFDRUK KRUIS
Vinger Afdruk Kruis Skakel
Maak saam ‘n kruis wat julle kan opsit in die huis.
Praat oor die feit dat ons vingerafdrukke uniek is en dat God ons elkeen spesiaal gemaak het. Praat bietjie oor wat maak julle spesiaal. Praat oor hoe God elkeen van ons gemaak het, en dat Hy sy enigste seun gegee het vir elkeen van ons. Hoe laat dit ons voel? Hoe kan ons God dien, met dit wat ons elkeen baie spesiaal maak?
12 MRT – BESOEK ‘N CUM BOEKWINKEL
Besluit vooraf of julle ‘n geldjie in die winkel wil spandeer of nie.
Indien julle iets wil spandeer, besluit vooraf wat julle bedraggie is. Julle kan elkeen ‘n klein bedraggie spandeer vir mekaar. Elkeen kan vir iemand anders iets klein kry. Of julle kan julle geldjies saam sit en vir iemand anders iets spesiaal kry.
Loop in die winkel rond en luister musiek. Lees iets in ‘n boek wat jy nooit sou nie. Koop met jou oë iets wat vir jouself of iemand anders baie mooi is. Sit en kyk vir mense. Praat met iemand in die ry. Kyk deur die films vir een wat julle binnekort saam wil kyk. Spandeer net lekker tyd saam!
13 MRT – LUISTER SAAM NA PAASFEES MUSIEK
Luister na die Paasfees Playlist op Youtube. Daar is ‘n verskeidenheid van musiek vir oud, jonk en tussenin.
Praat oor die die waarvan julle hou. Praat oor hoe die verskillende musiek julle laat voel. Praat oor die woorde. Praat oor die betekenis. Praat oor wat julle leer. Praat oor die liedere wat julle weer wil luister.
14 MRT – TEL PAPIERE OP IN JULLE STRAAT
Hierdie een is redelik voor die hand liggend. Indien julle in ‘n kompleks bly waar dit skoon is, gaan na ‘n straat waar daar wel papiere rondlê. Anders gaan na die Spar sentrum om daar op te tel, die skool of na ‘n ander publieke area.
15 MRT – WAS MEKAAR SE VOETE
Was mekaar se voete.
Praat oor hoe dit voel? Waarom is dit nie iets wat ons elke dag doen nie? Hoekom het Jesus dit vir sy dissipels gedoen? Wat kan ons vir ander mense doen wat hulle wys hoe ons hulle dien?
16 MRT – DOEN IETS WAT EEN LID VAN DIE GESIN GENIET
Kyk gerus na die volgende gedeelte vir dag 31-40 van die 40 DAE VAN FAMILIEWEES IN LYDENSTYD.